AMANAH โบรกอัพเป้าใหม่ 6.30 บาท จับตากำไร Q1 ทำนิวไฮแตะ 82 ลบ.
AMANAH โบรกอัพเป้าใหม่ 6.30 บาท จับตากำไร Q1 ทำนิวไฮแตะ 82 ลบ. ปี 65-67 สินเชื่อะขยายตัวสูง
AMANAH โบรกอัพเป้าใหม่ 6.30 บาท จับตากำไร Q1 ทำนิวไฮแตะ 82 ลบ. ปี 65-67 สินเชื่อะขยายตัวสูง
18 พ.ค. 2565

บล.เคทีบีเอสที ระบุในบทวิเคราะห์วันนี้ (28 เม.ย.2565) ว่า บริษัท อะมานะฮ์ ลิสซิ่ง จำกัด (มหาชน) หรือ AMANAH ปรับคำแนะนำขึ้นเป็น “ชื้อ” จากเดิม “ถือ” และปรับราคาเป้าหมายขึ้นเป็น 6.30  บาท จากเดิมที่ราคาเป้าหมาย 5.30 บาท ถึง 2022E PBV ที่ 2.9× โดยเป็นผลจาก การปรับกำไรสุทธิ และ re-rate PBV ขึ้น
ทั้งนี้ประเมินกำไรสุทธิไตรมาส 1/2565 ทำสถิติสูงสุดใหม่ที่ 82 ล้านบาท (โต 4%  เทียบช่วงเดียวกันของปีก่อน,โต 7% เทียบไตรมาสก่อนหน้า) จาก loan yield ที่ทยอยดี ขึ้นจากการสิ้นสุดระยะเวลาช่วยเหลือลูกหนี้ และรายได้อื่นเพิ่มขึ้นตามการ ติดตามหนี้ลูกหนี้ค่าพิพากษาสูงขึ้น
ขณะที่ค่าใช้จ่ายสำรองเพิ่มขึ้นเทียบช่วงเดียวกันของปีก่อน ตาม การติดจำหน่ายหนี้สูญที่สูงขึ้น และใกล้เคียงปกติ คงประมาณการกำไรสุทธิปี 2565 ที่ 330 ล้านบาท (โต 7% เทียบช่วงเดียวกันของปีก่อน) แต่ปรับประมาณการกำไรสุทธิปี 2566 เพิ่มขึ้น 5% เป็น 363 ล้านบาท (โต 10% เทียบช่วงเดียวกันของปีก่อน) จาก 1) ปรับเพิ่ม loan growth เพื่อสะท้อนการเริ่มปล่อยสินเชื่อจำนำทะเบียนในครึ่งหลังปี 2565 2) เพิ่ม loan yield ขณะที่ 3) เพิ่มต้นทุนทางการเงินเล็กน้อย จากต้นทุนหุ้นกู้ศูกุที่ 5% (คาดออกจำหน่ายเป็นครั้งแรกในปี 2565E ที่มูลหนี้ 300 ล้านบาท) สูงกว่าเงินกู้ยืม จาก iBank ที่อัตราดอกเบี้ย 4%
โดยราคาหุ้น outperform SET 11% และ 15% ในช่วง 1 และ 3 เดือนที่ผ่านมา จากการเริ่มปล่อยสินเชื่อผ่าน iBank และได้รับ ใบอนุญาตสินเชื่อจำนำทะเบียน ทั้งนี้ปรับคำแนะนำขึ้นเป็น “ชื้อ” จากแนวโน้ม สินเชื่อปี 2566 ที่จะขยายตัวมากกว่าที่คาด หนุนโดยการได้รับใบอนุญาต สินเชื่อจำนำทะเบียนรถที่ช่วยลดความกังวลต่อการเข้ามาคุมเพดานอัตรา ดอกเบี้ยของสินเชื่อเช่าซื้อเดิมของบริษัท, แหล่งเงินทุนที่เพิ่มขึ้นผ่านการระดม ทุนในหุ้นกู้ และ D/E ที่ต่ำเพียง 1.4x สะท้อนถึงความสามารถในการปล่อย สินเชื่อได้เพิ่มขึ้นสูง